《金溪县孝女庙乐歌三章 其二》
元代·杨翮

灵之留兮澹容与，云凝凝兮翳堂宇。琼筵陈兮合箫鼓，列尊罍兮酌清酤。

牲肥腯兮承雕俎，女巫进兮傞屡舞。诵神德兮歌颂举，孰捐躯兮悟时主。

齐英英兮惟孝女，继兹今兮飨终古，灵醉饱兮民乐胥。

作者简介：元上元人，字文举。杨刚中子。承其家学。工古文。初为江浙行省掾，历江浙儒学提举，迁太常博士。有《佩玉斋类稿》。